Legal Document

Category: 0

Text:
4. ΝΟΜΟΣ υπ’ αριθ. 3948 της 10/17 Απρ. 1959 Περί αναζητήσεως, ερεύνης και εκμεταλλεύσεως υδρογονανθράκων εν υγρά και αεριώδει καταστάσει. Δικαίωμα του Δημοσίου επί των υδρογονανθράκων Άρθρ.1.-1.Το δικαίωμα αναζητήσεως, ερεύνης και εκμεταλλεύσεως των κοιτασμάτων των περιεχόντων υδρογονάνθρακας εν υγρά και αεριώδει καταστάσει κέκτηται μόνον το Δημόσιον. 2.Εις το Δημόσιον επίσης ανήκει το δικαίωμα εκμεταλλεύσεως των οιασδήποτε συστάσεως ορυκτών και αερίων των προερχόμενων από τας εκτελουμένας σχετικάς γεωτρήσεις δια την ανεύρεσιν υδρογονανθράκων ή συνεξορυσσομένων δι’ αυτών. 3.(Κατηργήθη δια του άρθρ. 2 Ν.Δ. 142 της 6/13 Μαρτ. 1969, ΦΕΚ Α΄ 48). 4.Δεν περιλαμβάνονται εις το κατά τας ηγουμένας παραγράφους δικαίωμα του Δημοσίου, πετρώματα εμπεποτισμένα δι’ υδρογονανθράκων ως και στερεοί υδρογονάνθρακες ή στερεά προϊόντα αλλοιώσεως τούτων (πίσσα, πισσάσφαλτος, οζοκηρίτης και λοιπά), εφ’ όσον είναι δυνατόν να εξορυχθούν δια των συνήθων μεταλλευτικών μεθόδων, άτινα παραχωρούνται βάσει των διατάξεων του Μεταλλευτικού Κώδικος. Τρόποι ασκήσεως του δικαιώματος του Δημοσίου Άρθρ.9.-Τα κατά την διάρκειαν των ερευνών τυχόν εξαχθησόμενα προϊόντα δικαιούται να πωλή ο ανάδοχος, καταβάλλων τα υπέρ του Δημοσίου δικαιώματα, ως ταύτα καθορίζονται εν άρθρ. 19 και 20. Άρθρ.10.-1.Κατά την διάρκειαν των ερευνών ο ανάδοχος υποχρεούται να τηρή ενήμερον την Υπηρεσίαν Μεταλλείων επί των συντελουμένων μελετών, προόδου των έργων και αποτελεσματων, υποβάλλων, ανά εξάμηνον σχετικάς εμπεριστατωμένας εκθέσεις. Σελ. 679 Υδρογονάνθρακες 13.Μ.κ.4 2.Οφείλει ωσαύτως να παρέχη πάσαν αιτουμένην πληροφορίαν και να διευκολύνη παντοιοτρόπως την παρακολούθησιν και τον έλεγχον των εκτελουμένων έργων υπό των προς τούτο εντεταλμένων. Στάδιον Εκμεταλλεύσεως Άρθρ.11.-1.Άμα τη ανευρέσει εκμεταλλεύσιμου ποσότητος πετρελαίου, ο ανάδοχος δικαιώματος ερεύνης και εκμεταλλεύσεως υποχρεούται να υποβάλλη δια δικαστικού κλητήρος δήλωσιν προς το Υπουργείον Βιομηχανίας (Διεύθυνσιν Δημοσ. Μεταλλείων), ότι επιθυμεί ν’ αναγνωρισθή κατ’ εφαρμογήν της συμβάσεως οριστικώς μισθωτής του δικαιώματος της εκμεταλλεύσεως μιας ή πλειόνων περιοχών, εν αις ανευρέθη εκμεταλλεύσιμος ποσότης υδρογονανθράκων (παραγωγικαί περιοχαί). Η έκτασις μιας εκάστης των περιοχών τούτων, η περιλαμβάνουσα το αντίστοιχον πετρελαιοφόρον πεδίον, δεν δύναται, εν ουδεμιά περιπτώσει, να υπερβαίνη τα 50 τετραγωνικά χιλιόμετρα. Την δήλωσιν ταύτην θα συνοδεύωσι τριγωνομετρικά διαγράμματα υπό κλίμακα 1:10.000 εις τριπλούν εν οις θα καθορίζωνται εντός κανονικών κλειστών σχημάτων η μία ή αι πλείονες προς εκμετάλλευσιν περιοχαί (παραγωγικαί περιοχαί). 2.Δια της αυτής δηλώσεως, ο ανάδοχος υποχρεούται να γνωστοποιήση εάν επιθυμή να συνεχίση τας ερεύνας εφ’ ολοκλήρου ή μέρους της υπολειπομένης περιοχής, εν τη οποία δεν ανευρέθη εισέτι εκμεταλλεύσιμος ποσότης υδρογονανθράκων (μη παραγωγική περιοχή), συνυποβάλλων όμοια ως άνω τριγωνομετρικά διαγράμματα της διατηρουμένης ή των διατηρουμένων παρ’ αυτού μη παραγωγικών περιοχών. Εις την περίπτωσιν ταύτην ούτος δικαιούμενος να εξαντλήση τας εν άρθρ. 8 προθεσμίας ερεύνης ως προς τας μη παραγωγικάς περιοχάς κατά την διάρκειαν των οποίων υπόκεται εις τας εν τω ειρημένω άρθρω προβλεπομένας υποχρεώσεις, δύναται να συνεχίση τας ερεύνας και μετά την εκπνοήν της εν παρ. 9 του ιδίου άρθρ. 8 παρατάσεως, δαπανών όμως ετησίως δι’ ερευνητικά έργα εν αναλογία 9.000 δραχμάς ανά τετραγωνικόν χιλιόμετρον μη παραγωγικών περιοχών καθ’ όλην την διάρκειαν της οριστικής μισθώσεως. Η παράλειψις της τοιαύτης γνωστοποιήσεως τεκμαίρεται οριστικήν παραίτησιν του αναδόχου εκ των μη παραγωγικών περιοχών. 3.Παρερχομένων απράκτων των εν άρθρ. 8 προθεσμιών και μη υποβληθείσης της εν παρ. 1 του παρόντος άρθρου δηλώσεως, ο ανάδοχος εκπίπτει  Σελ. 680 παντός δικαιώματος και η εκχωρηθείσα αυτώ έκτασις ελευθερούται. Εν περιπτώσει καθ’ ην ανευρέθη μεν το πετρέλαιον, δεν επεδόθη όμως η κατά την παρ. 1 δήλωσις, ο Υπουργός Βιομηχανίας υποχρεούται να καλέση τον ανάδοχον και υποβάλη ταύτην. Εν μη υποβολή της δηλώσεως εντός εξαμήνου από της κοινοποιήσεως της προσκλήσεως του Υπουργού, απαγγέλλεται έκπτωσις του αναδόχου υπό του Υπουργού Βιομηχανίας μετά γνώμην του Συμβουλίου Μεταλλείων. 4.Παρερχομένων απράκτων των προθεσμιών του άρθρ. 8 άνευ ανευρέσεως εκμεταλλευσίμου ποσότητος υδρογονανθράκων η κατατεθειμένη εγγύησις επιστρέφεται, εφ’ όσον διαπιστωθή η πλήρης μέχρι τότε συμμόρφωσις του αναδόχου προς τας υποχρεώσεις αυτού κατά το στάδιον των ερευνών. Εφ’ όσον διαπιστωθή η μη συμμόρφωσις προς τας υποχρεώσεις αυτού η κατατεθειμένη εγγύησις καταπίπτει υπέρ του Δημοσίου δι’ αποφάσεως του Υπουργού Βιομηχανίας μετά γνώμην του Συμβουλίου Μεταλλείων. 5.Η κατά τας παρ. 1 και 2 υποβαλλομένη δήλωσις γίνεται υποχρεωτικώς αποδεκτή παρά του Υπουργού της Βιομηχανίας εντός μηνός από της υποβολής της , εφ’ όσον κατά την περί τούτου ητιολογημένην κρίσιν του Συμβουλίου των Μεταλλείων ο αιτών ανάδοχος εξετέλεσεν τους συμπεφωνημένους όρους της συμβάσεως και συνεμορφώθη εκπληρώσας εν γένει απάσας τας κατά το στάδιον ερευνών υποχρεώσεις αυτού και ότι ανεύρε πετρέλαιον εις εκμεταλλεύσιμον ποσότητα. Εν τη περιπτώσει ταύτη η κατά το άρθρ. 16 κατατεθειμένη εγγύησις μειουμένη εις το ήμισυ παραμένει καθ’ όλην την διάρκειαν της συμβάσεως εκμεταλλεύσεως ως εγγύησις εκπληρώσεως των όρων αυτής υπό του μισθωτού. 6.Μετά την κατά την εν παρ. 1 και 2 του παρόντος άρθρου δήλωσιν και οποτεδήποτε μεταγενεστέρως, ο μισθωτής δύναται να παραιτήται μερικώς ή ολικώς εκ των γενομένων εκχωρήσεων ως προς εκτάσεις χαρακτηρισθείσας ως μη παραγωγικάς, καθώς επίσης και ως προς ολόκληρα τμήματα χαρακτηρισθέντα ως παραγωγικά, αλλά μετά την εξάντλησιν των εν αυτοίς κοιτασμάτων, δι’ ομοίων εκάστοτε δηλώσεων και καθορισμού των αφ’ ων παραιτείται εκτάσεων ως εν παρ. 1. Εν τοιαύτη περιπτώσει και κατ’ αναλογίαν του περιορισμού μειούνται αι σχετικαί υποχρεώσεις αυτού. 13.Μ.κ.4 Υδρογονάνθρακες 7.Εις ην περίπτωσιν ανευρεθώσι νέα πετρελαιοφόρα πεδία εντός των μη παραγωγικών ως άνω περιοχών, αύται δηλούνται ως παραγωγικαί τοιαύται κατά την διαδικασίαν του παρόντος άρθρου. 8.Γενομένης αποδεκτής της δηλώσεως του αναδόχου καθίσταται ούτος μισθωτής της εκτάσεως και δικαιούται να εξορύσση τα παραχωρηθέντα αυτώ ορυκτά και να διαθέτη ταύτα κατά βούλησιν προς ίδιον αυτού λογαριασμόν και όφελος είτε αυτούσια είτε κατόπιν επεξεργασίας μη απαιτούσης όμως την υπό του αναδόχου ίδρυσιν διϋλιστηρίου δι’ ην ισχύει ο περιορισμός του άρθρ. 30, καταβάλλων εις το Δημόσιον δια ταύτα, τα υπό του άρθρ. 19 οριζόμενα. Διάρκεια μισθώσεως Άρθρ.12.-1.Η διάρκεια της μισθώσεως εκμεταλλεύσεως δεν δύναται να η μείζων των 30 ετών. 2.Αύτη άρχεται από της κατά τα προηγούμενα αποδοχής της δηλώσεως εκμεταλλεύσεως. 3.Η ανωτέρω διάρκεια της μισθώσεως δύναται να παραταθή μέχρι 10 κατ’ ανώτατον όριον έτη δι’ αποφάσεως του Υπουργού Βιομηχανίας, μετά σύμφωνον γνώμην του Συμβουλίου Μεταλλείων, εφ’ όσον συνεχίζεται κανονικώς η παραγωγή και ο μισθωτής επέδειξεν επιμέλειαν και ικανότητα. Τρόπος εκμεταλλεύσεως μισθίου Άρθρ.13.-1.Ο μισθωτής υποχρεούται επί ποινή εκπτώσεως να εκμεταλλεύηται συνεχώς και εντατικώς κατά τους κανόνας της τέχνης το μίσθιον, να υποβάλη δε εις την Υπηρεσίαν μεταλλείων ανά εξάμηνον εμπεριστατωμένας μελέτας και προγράμματα εκμεταλλεύσεως, μετά στατιστικών δεδομένων παραγωγής, πωλήσεων και λοιπά. 2.Εις περίπτωσιν καθ’ ην το Δημόσιον κρίνει ότι ο ρυθμός εκμεταλλεύσεως είναι κατώτερος των δυνατοτήτων του πετρελαιοφόρου πεδίου προσκαλεί τον ανάδοχον όπως εντατικοποιήση την εκμετάλλευσιν εντός τριών μηνών, άλλως ν’ αποδείξη δια στοιχείων το τεχνικώς αδύνατον της αυξήσεως της παραγωγής. 3.Το Δημόσιον δύναται να αναθέση εις ειδικόν τεχνικόν σύμβουλον την μελέτην του ορθολογικού ρυθμού της εκμεταλλεύσεως. Επί του πορίσματος αποφαίνεται ο Υπουργός Βιομηχανίας όστις καλεί τον ανάδοχον όπως συμμορφωθή προς την απόφασίν του. Εν περιπτώσει διαφωνίας ο ανάδοχος δύναται να προσφύγη εις την υπό του άρθρ. 28 προβλεπομένην διαιτησίαν. 4.Ο Μισθωτής υποχρεούται επίσης να λαμβάνη άπαντα τα υπό της τέχνης και επιστήμης  ενδεικνυόμενα μέτρα ασφαλείας των τε γεωτρήσεων και εν γένει εγκαταστάσεων, κατά τα δι’ αποφάσεως του Υπουργού Βιομηχανίας ειδικώτερον καθοριζόμενα. Δικαιώματα του Δημοσίου επί των εγκαταστάσεων Άρθρ.14.-Ο Μισθωτής οφείλει μετά την λήξιν του χρόνου της εκμεταλλεύσεως ή την συνεπεία παραιτήσεως ή δι’ οιονδήποτε λόγον αποβολήν του εκ της εφ’ ης η παραχώρησις εκτάσεως να παραδώση εις το Δημόσιον εις ην κατάστασιν ευρίσκονται εν λειτουργία πάσας τας μονίμους εγκαταστάσεις και γεωτρήσεις μετά των σωληνώσεων αυτών, αίτινες αποτελούν ιδιοκτησίαν του Δημοσίου άνευ ουδεμιάς αποζημιώσεως του αναδόχου. Στρεμματικός φόρος Άρθρ.15.-Ο Μισθωτής υποχρεούται να καταβάλλη εις το Δημόσιον από της ενάρξεως της εκμεταλλεύσεως, τουτέστιν από της κατά το άρθρ. 11 του παρόντος αποδοχής της δηλώσεώς του, ετησίως στρεμματικόν φόρον εκ 1.000 δραχμών ανά τετραγ. χιλιόμετρον παραγωγικών περιοχών, ως αύται ορίζονται εν τη παρ. 1 του άρθρ. 11 του παρόντος Νόμου. Εγγύησις Άρθρ.16.-1.Ως εγγύησις δια την ακριβή εκπλήρωσιν των συμβατικών και νομίμων υποχρεώσεων του αναδόχου καθορίζεται υπό του Υπουργού Βιομηχανίας χρηματικόν ποσόν όπερ δεν δύναται να είναι κατώτερον των δραχ. 2.000.000. Αύτη συνιστάται δια παρακαταθέσεως παρά τω Ταμείω Παρακαταθηκών και Δανείων είτε δι’ εγγυητικής επιστολής μιας των εν Ελλάδι Τραπεζών. 2.Η εγγύησις αύτη κατατίθεται δια μεν τας συμβάσεις εκχωρήσεως τας καταρτιζομένας κατόπιν δημοπρασίας κατά την υποβολήν της προσφοράς, δια δε τας δι’ απ’ ευθείας συμβάσεως εκχωρήσεις κατά την υπογραφήν της συμβάσεως. Δικαίωμα μεταβιβάσεως Άρθρ.2.-1.Το κατά το άρθρ. 1 παρ. 1 έως 3 δικαίωμα του Δημοσίου ασκείται δι’ αυτεπιστασίας ή δι’ εκχωρήσεως προς τρίτους κατά τας διατάξεις του παρόντος. 2.Δεν επιτρέπεται και είναι άκυρος η εκχώρησις του ειρημένου δικαιώματος του Δημοσίου εις: α)Φυσικά ή νομικά πρόσωπα μη εκπληρώσαντα τας προς το Δημόσιον φορολογικάς ή άλλη φύσεως οφειλάς των. β)Ξένας Κυβερνήσεις ή εις παρ’ αυτών ελεγχομένας επιχειρήσεις. Περί του γεγονότος της υπαγωγής επιχειρήσεως υπό τον έλεγχον ξένης Κυβερνήσεως αποφαίνονται δια κοινής αποφάσεως οι Υπουργοί Συντονισμού και Βιομηχανίας. γ)Εν ενεργεία βουλευτάς Δημοσίους λειτουργούς και υπαλλήλους, υπαλλήλους νομικών προσώπων δημοσίου δικαίου και τραπεζιτικούς υπαλλήλους, κατά τον χρόνον της εκχωρήσεως. Αναζήτησις Άρθρ.17.-Επιτρέπεται η μεταβίβασις προς τρίτους του εκχωρηθέντος ως άνω δικαιώματος ή μόνον της ασκήσεως τούτου ως και εισφορά τούτου εις εταιρίαν οιασδήποτε μορφής μόνον κατόπιν προηγουμένης αδείας του Υπουργού Βιομηχανίας, καθοριζούσης τους όρους τούτων, και εκδιδομένης μετά σύμφωνον γνώμην του Συμβουλίου Μεταλλείων. Εν περιπτώσει υπάρξεως κληρονόμων του αναδόχου, ούτοι δικαιούνται εις συνέχισιν της συμβάσεως εφ’ όσον εν τω προσώπω αυτών δεν συντρέχουν οι περιορισμοί του άρθρ. 2 του παρόντος. Δασμολογικαί απαλλαγαί Άρθρ.18.-1.Τα υπό του μισθωτού εισαγόμενα μηχανήματα, εργαλεία, όργανα, συσκευαί, εξαρτήματα και ανταλλακτικά τούτων, ως και  λοιπά  υλικά  (πλην καυσίμων ή  λιπαντικών και Σελ. 681 Υδρογονάνθρακες 13.Μ.κ.4 αυτοκινήτων) αναγκαιούντα αποκλειστικώς δια τας υπό τούτου εκτελουμένας ερεύνας, την εκμετάλλευσιν και τον εξευγενισμόν των εξορυσσομένων προϊόντων, απαλλάσσονται παντός δασμού, τελών και λοιπών φόρων εισπραττομένων κατά την εισαγωγήν ως και του χαρτοσήμου. 2.Αι αυταί ως άνω απαλλαγαί παρέχονται δια τα αυτοκινούμενα ή μη οχήματα, εφ’ ων ευρίσκονται μονίμως εγκατεστημένα μηχανήματα, όργανα, βαρούλκα, καλώδια και πάσης φύσεως εξαρτήματα αναγκαιούντα δια τας εργασίας του αναδόχου, ως και δια τα αυτοκίνητα έλξεως των ανωτέρω οχημάτων. 3.Περί της συνδρομής των κατά τας προηγουμένας παραγράφους προϋποθέσεων απαλλαγής αποφαίνονται οι Υπουργοί Οικονομικών και Βιομηχανίας. Συμμετοχή του Δημοσίου εις τα κέρδη. Μίσθωμα Άρθρ.19.-1.Ο ανάδοχος απαλλάσσεται πάσης φορολογίας του Δημοσίου επί των κερδών της επιχειρήσεως εκ της εκμεταλλεύσεως πετρελαιοειδών. Έναντι της φορολογικής ταύτης απαλλαγής και της εκχωρήσεως εις τον ανάδοχον του δικαιώματος της εκμεταλλεύσεως υδρογονανθράκων, το Δημόσιον θα συμμετέχη εις τα κέρδη της αναδόχου επιχειρήσεως κατά ποσοστόν τουλάχιστον 40%, όπερ αποτελεί και το σημείον εκκινήσεως κατά τον δια της δημοπρασίας συναγωνισμόν. Η ως άνω συμμετοχή του Δημοσίου δεν δύναται εν πάση περιπτώσει να είναι μικροτέρα της αντιστοίχου αξίας ποσοστού εκ 12,5% επί των εξορυσσομένων ακατεργάστων υδρογονανθράκων. 2.Εν περιπτώσει μη πραγματοποιήσεως κερδών υπό της αναδόχου επιχειρήσεως εκ της εκμεταλλεύσεως υδρογονανθράκων, το ελάχιστον όριον συμμετοχής του Δημοσίου εκ 12,5% επί των εξορυσσομένων ακατεργάστων υδρογονανθράκων, οφείλεται οπωσδήποτε εις το Δημόσιον επέχον θέσιν μισθώματος, καταβάλλεται δε εις είδος ή εις χρήμα, κατά την απόλυτον επιλογήν του Δημοσίου. 3.Η εις είδος επιλογή γίνεται δια δηλώσεως του Υπουργού Βιομηχανίας, κοινοποιουμένης εις τον ανάδοχον δύο τουλάχιστον μήνας προ της παραλαβής του προϊόντος, το οποίον, εν τη περιπτώσει ταύτη, θα είναι παραδοτέον εις τον λιμένα φορτώσεως, ή Σιδηροδρομικόν Σταθμόν. 4.Η διαδικασία βεβαιώσεως και εισπράξεως του ποσού συμμετοχής του Δημοσίου εις τα κέρδη της επιχειρήσεως ή του μισθώματος θέλει καθορισθή δια Β.Δ/τος εκδιδομένου προτάσει των Υπουργών Βιομηχανίας και Οικονομικών. Σελ. 682 Τρόπος υπολογισμού μισθώματος Άρθρ.20.-1.Το εν παρ. 2 του προηγουμένου άρθρου μίσθωμα, εφ’ όσον καταβάλλεται εις χρήμα, υπολογίζεται επί της αξίας των πωλουμένων προϊόντων FOB επί πλοίου ή βαγονίου. Ο μισθωτής ουχ’ ήττον υποχρεούται να επιτυγχάνη την καλυτέραν δυνατήν τιμήν εις την εσωτερικήν ή εξωτερικήν αγοράν. 2.Δια τον καθορισμόν του μισθώματος προκειμένου περί παραγωγής, γηγενών αερίων (υδρογονανθράκων εν αεριώδει καταστάσει) ισχύει αναλογία 1 τόννου αργού πετρελαίου προς 1200 κυβικά μέτρα αερίων. 3.Εν περιπτώσει παραγωγής εκ των γεωτρήσεων ετέρων ορυκτών ή αερίων, περί ων η παρ. 2 του άρθρ. 1, θα καταβάλλεται μίσθωμα βάσει των εκάστοτε ισχυουσών διατάξεων περί ανωτάτου θεμιτού μισθώματος μεταλλείων του Μεταλλευτικού Κώδικος. Αποσβέσεις Άρθρ.21.-Αι αποσβέσεις των παγίων στοιχείων του ενεργητικού ενεργούνται κατά τρόπον καθοριζόμενον δια Β.Δ/τος εκδιδομένου προτάσει των Υπουργών Βιομηχανίας και Οικονομικών. Δικαίωμα χρησιμοποιήσεως εγκαταστάσεων Άρθρ.22.-Το Δημόσιον δικαιούται άνευ αποζημιώσεώς τινος να χρησιμοποιή τας εγκαταστάσεις μεταφοράς του μισθωτού ου μόνον επί ασκήσεως του δικαιώματος προτιμήσεως καταβολής του μισθώματος εις είδος κατά το άρθρ. 19 παρ. 2, αλλά και εν περιπτώσει εφαρμογής του άρθρ. 24 του παρόντος Νόμου. Δικαιώματα ελέγχου του Δημοσίου Άρθρ.23.-1.Το Δημόσιον δια του Υπουργού Βιομηχανίας και των προς τούτο εντεταλμένων οργάνων δύναται οποτεδήποτε να παρακολουθή και να ελέγχη τας υπό του μισθωτού εκτελουμένας εν γένει εργασίας, είτε κατά το στάδιον των ερευνών είτε κατά το στάδιον της εκμεταλλεύσεως. 2.Το Δημόσιον δύναται δια των αρμοδίων οργάνων να ελέγχη τα εμπορικά βιβλία, τους καταρτιζομένους ισολογισμούς και λοιπά στοιχεία του αναδόχου, υποχρεουμένου τούτου να παρέχη οποτεδήποτε πάσαν σχετικήν διευκρίνισιν. 13.Μ.κ.4 Υδρογονάνθρακες Δικαιώματα του Δημοσίου δι’ αγοράν παραγομένων προϊόντων Άρθρ.24.-1.Εν περιπτώσει εξαιρετικής ανάγκης η Ελληνική Κυβέρνησις δικαιούται να αγοράζη παρά του αναδόχου μέχρι των 75% των υπό τούτου παραγομένων προϊόντων εις την μέσην τιμήν FOB επί πλοίου ή βαγονίου πωλήσεων κατά την προηγουμένην εξαμηνίαν, ειδοποιούσα τον ανάδοχον δύο μήνας πρότερον ως προς το ποσόν και τον χρόνον παραλαβής των αγορασθησομένων προϊόντων. Η τιμή αύτη εν ουδεμιά περιπτώσει δύναται να είναι κατωτέρα του κόστους παραγωγής ηυξημένης δια του ευλόγου κατά την κρίσιν του Υπουργικού Συμβουλίου ποσοστού κέρδους. 2.Περί της κατά τ’ ανωτέρω συνδρομής των όρων της εξαιρετικής ανάγκης αποφασίζει το Υπουργικόν Συμβούλιον. 3.Εν περιπτώσει πολέμου η Ελληνική Κυβέρνησις δικαιούται να αγοράζη ολόκληρον την παραγομένην ποσότητα πετρελαίου υπό την εν παρ. 1 του παρόντος τιμήν. Κυρώσεις Άρθρ.3-1.Η προκαταρκτική γεωλογική και γεωφυσική αναζήτησις των εν τη Χώρα πιθανολογουμένων πετρελαιοφόρων περιοχών κατά την έννοιαν του άρθρ. 1 παρ. 1 έως 3, επιτρέπεται μόνον κατόπιν αδείας του Υπουργού Βιομηχανίας, διαρκείας κατ’ ανώτατον όριον 6 μηνών. 2.Η άδεια αύτη χορηγείται κατόπιν αιτήσεως παντός ενδιαφερομένου υποβαλλομένης εις το Υπουργείον Βιομηχανίας (Διεύθυνσιν Δημοσίων Μεταλλείων) και συνοδευομένης υπό γραμματίου Δημοσίου Ταμείου εκ δραχ. 5.000, ως εγγυήσεως. (Αντί της σελ. 677) Σελ. 677(α) 354Α-275 Υδρογονάνθρακες 13.Μ.κ.1-4 3.Τα πορίσματα της αναζητήσεως ταύτης υποχρεούται ο αδειούχος να υποβάλη εν δυνατή λεπτομερεία εις την Υπηρεσίαν Μεταλλείων του Υπουργείου Βιομηχανίας εντός 3 μηνών από της λήξεως της εν τη αδεία ταχθείσης προθεσμίας, οπότε και επιστρέφεται αυτώ η ως άνω κατατεθείσα εγγύησις. Παρερχομένης απράκτου της προθεσμίας ταύτης, το καταβληθέν παράβολον (εγγύησις) αποφάσει του Υπουργού Βιομηχανίας καταπίπτει υπέρ του Δημοσίου. 4.Δια της χορηγήσεως της τοιαύτης αδείας αναζητήσεως ουδέν δικαίωμα γεννάται δια τον λαβόντα ταύτην. 5.Ο Υπουργός Βιομηχανίας δύναται να χορηγήση αδείας αναζητήσεως εις πλείονας συγχρόνως αιτητάς συγχρόνως και δια την αυτήν εισέτι περιοχήν. Έρευνα και εκμετάλλευσις δι’ αυτεπιστασίας Άρθρ.25.-1.Εφ’ όσον δεν ορίζεται άλλως εν τω παρόντι Νόμω η παράβασις οιουδήποτε όρου της συμβάσεως εκχωρήσεως ή πάσης νομίμου υποχρεώσεως του αναδόχου συνεπάγεται την επιβολήν προστίμου εις βάρος του αναδόχου μέχρι του όλου ποσού της κατατεθειμένης εγγυήσεως, του ποσού τούτου εισπραττομένου εκ ταύτης. Εν τοιαύτη περιπτώσει η αρχική εγγύησις δέον να συμπληρωθή εντός μηνός το βραδύτερον επί ποινή εκπτώσεως του αναδόχου. 2.Εν επαναλήψει της αυτής παραβάσεως ή διαπράξει νέας, κρινομένης υπό του Συμβουλίου των Μεταλλείων ως ουσιώδους, δύναται να απαγγελθή έκπτωσις του μισθωτού και παντός εξ αυτού έλκοντος τα δικαιώματα. 3.Αι εις τας ανωτέρω παραγράφους ποιναί απαγγέλλονται υπό του Υπουργού Βιομηχανίας μετά γνώμην του Συμβουλίου των Μεταλλείων. Δημοπρασία Άρθρ.26.-1.Πάσα δημοπρασία προς εκχώρησιν εκ των κατά το άρθρ. 1 του παρόντος δικαιωμάτων του Δημοσίου αφορώντων εις την έρευναν και την εκμετάλλευσιν υδρογονανθράκων εν αεριώδει ή υγρά καταστάσει ως και των εκ των σχετικών γεωτρήσεων εξαγομένων, διεξάγεται δια μυστικών ενσφραγίστων προσφορών, η δε σχετική διακήρυξις δέον να δημοσιεύηται εν περιλήψει δύο μήνας τουλάχιστον προ της διεξαγωγής της εις την Εφημερίδα της Κυβερνήσεως και εις τρεις ημερησίας εφημερίδας της Πρωτευούσης  τρεις διαδοχικάς δημοσιεύσεις ων η τελευταία ένα τρεις διαδοχικάς δημοσιεύσεις ων η τελευταία ένα τουλάχιστον μήνα προ της διεξαγωγής της δημοπρασίας. 2.Η δημοπρασία διεξάγεται εν τη Δ/νσει Δημοσίων Μεταλλείων του Υπουργείου Βιομηχανίας ενώπιον τριμελούς Επιτροπής, αποτελουμένης εξ ενός Νομικού Συμβούλου του Κράτους, ως Προέδρου και 2 μονίμων ανωτάτων ή ανωτέρων Κρατικών υπαλλήλων οριζομένων υπό του Υπουργού Βιομηχανίας. Χρέη γραμματέως εκτελεί εις των τμηματαρχών της Υπηρεσίας Μεταλλείων οριζόμενος υπό του Υπουργού Βιομηχανίας. 3.Ο Υπουργός Βιομηχανίας διατηρεί το απόλυτον δικαίωμα να ματαιώση, να αναβάλη ή να μη επικυρώση την διεξαχθείσαν δημοπρασίαν και να επαναλάβη οποτεδήποτε ταύτην. 4.Η κατακύρωσις της δημοπρασίας ανήκει επίσης εις την απόλυτον κρίσιν του Υπουργού Βιομηχανίας μετά γνώμην του Συμβουλίου των Μεταλλείων, δικαιουμένου να κατακυρώση ταύτην επ’ ονόματι εκείνου δι’ ον ήθελε κρίνη ότι εξυπηρετεί καλλίτερον το δημόσιον συμφέρον. 5.Οι μετέχοντες του διαγωνισμού δεν δύνανται εκ της τυχόν μη κατακυρώσεως υπέρ αυτών του αποτελέσματος της δημοπρασίας να προβάλλουν αξίωσίν τινα κατά του Δημοσίου. 6.Οι εν γένει λοιποί όροι εκάστης διακηρύξεως δημοπρασίας πλην των εν τω παρόντι Νόμω προβλεπομένων καθορίζονται εν ταύτη υπό του Υπουργού Βιομηχανίας μετά σύμφωνον γνώμην του Συμβουλίου Μεταλλείων. Τύπος καταρτίσεως Συμβάσεως Άρθρ.27.-1.Αι συμβάσεις εκχωρήσεως του δικαιώματος ερεύνης και εκμεταλλεύσεως των εν άρθρ. 1 του παρόντος αναφερομένων ορυκτών συντάσσονται υποχρεωτικώς ενώπιον Συμβολαιογράφου. 2.Αι κατά την προηγουμένην παράγραφον συμβάσεις απαλλάσσονται των τελών χαρτοσήμου και πάσης φύσεως υπέρ τρίτων εισφορών δικαιωμάτων και λοιπών επιβαρύνσεων. Διαιτησία Άρθρ.28.-1.Πάσα μεταξύ του Δημοσίου και μισθωτού αμφισβήτησις αφορώσα την ερμηνείαν και εφαρμογήν της συμβάσεως, πλην της περιπτώσεως της παρ. 3 του άρθρ. 6 του παρόντος Νόμου, λύεται δια διαιτησίας τριών διαιτητών. Εκ τούτων οι δύο ορίζονται ανά εις υφ’ εκατέρου των συμβαλλομένων μερών, ως τρίτος δε διαιτητής ορίζεται ο Πρόεδρος του Αρείου Πάγου ή Αρεοπαγίτης παρ’ αυτού οριζόμενος, όστις προεδρεύει της εν λόγω διαιτητικής Επιτροπής. 2.Ο εκ των συμβαλλομένων επιθυμών την διαιτησίαν δέον να ανακοινώση τούτο εγγράφως προς το έτερον συμβαλλόμενον μέρος, ορίζων συνάμα τον υπ’ αυτού επιλεγέντα διαιτητήν. Σελ. 683 Υδρογονάνθρακες 13.Μ.κ.4 Εντός ευλόγου χρόνου μετά την ανακοίνωσιν ταύτην, μη υπερβαίνοντος τας 20 ημέρας, ο έτερος των συμβαλλομένων, υποχρεούται να προβή ομοίως εις διορισμόν του παρ’ αυτού επιλεγέντος ετέρου διαιτητού. Εν περιπτώσει καθ’ ην, εν των συμβαλλομένων μερών δεν ήθελεν προβή εις τον διορισμόν διαιτητού εντός 20 ημερών από της εγγράφου ανακοινώσεως του ετέρου, τότε το συμβαλλόμενον μέρος το οποίον έχει ορίσει διαιτητήν δύναται δι’ αιτήσεώς του να ζητήση από τον Πρόεδρον του Αρείου Πάγου τον διορισμόν εντός προθεσμίας 30 ημερών διαιτητού του παραλείψαντος τον τοιούτον διορισμόν ετέρου μέρους. Οι ούτω διοριζόμενοι υπό των συμβαλλομένων μερών διαιτηταί δύνανται να είναι και αλλοδαποί. 3.Η απόφασις εκδίδεται κατά πλειοψηφίαν, εν αυτή δε καταχωρίζεται και η τυχόν γνώμη της μειοψηφίας. Των συνεδριάσεων τηρούνται πρακτικά υπό Γραμματέως οριζομένου υπό του Προέδρου του Αρείου Πάγου. 4.Η ουτωσί εκδιδομένη απόφασις είναι οριστική και τελεσίδικος δεσμεύουσα αμφότερα τα μέρη άνευ δικαιώματος προσβολής αυτής και εκτελείται από της εκδόσεώς της άνευ περιαφής ετέρου τύπου εκτελέσεως. 5.Δια της αυτής αποφάσεως καθορίζεται η αμοιβή των διαιτητών και του Γραμματέως και τα λοιπά απαιτηθέντα έξοδα και δαπάναι, ως και ποίον των μερών είναι υπόχρεον προς πληρωμήν τούτων. Απαλλοτριώσεις και γενικαί διατάξεις Άρθρ.29.-1.Αι τυχόν αναγκαιούσαι δια τας ερεύνας και εκμετάλλευσιν απαλλοτριώσεις ξένων ιδιοκτησιών ενεργούνται υπέρ του Δημοσίου δαπάναις του μισθωτού. 2.Αι περί προστασίας της ιδιοκτησίας διατάξεις (άρθρ. 12, 32 και λοιπά του Μεταλλευτικού Κώδικος) ως και αι λοιπαί διατάξεις των περί Μεταλλείων Νόμων, εφαρμόζονται αναλόγως εφ’ όσον δεν αντίκεινται εις τον παρόντα Νόμον. 3.Από της δημοσιεύσεως του παρόντος καταργείται το άρθρον δέκατον τέταρτον του Ν.Δ. 2627/1953. Δικαίωμα ιδρύσεως Διϋλιστηρίου Άρθρ.30.-Η υπό του μισθωτού, ή παντός εξ αυτού έλκοντος δικαιώματα, ίδρυσις διϋλιστηρίου πετρελαίου επιτρέπεται μόνον κατόπιν ειδικής αδείας, χορηγουμένης δια Β.Δ/τος, εκδιδομένου τη προτάσει των Υπουργών Συντονισμού και Βιομηχανίας, μετ’ απόφασιν του Υπουργικού Συμβουλίου. Σελ. 684 Εκπτώσεις εκ προϊσχυουσών συμβάσεων Άρθρ.31.-1.Εκπτώσεις μισθωτών εκ του δικαιώματος ερεύνης και εκμεταλλεύσεως των εν τω παρόντι Νόμω αναφερομένων ορυκτών δύνανται να ανακληθώσι, δι’ αποφάσεως του Υπουργού Βιομηχανίας εντός εξαμήνου από της ισχύος του παρόντος Νόμου και μετά σύμφωνον γνώμην του Συμβουλίου Μεταλλείων, εφ’ όσον α)Η έκπτωσις έλαβε χώραν εντός της τελευταίας πενταετίας προ της ισχύος του παρόντος. β)Ο μισθωτής εξεπλήρωσε τουλάχιστον κατά τα 2/3 τας συμπεφωνημένας κατά το στάδιον των ερευνών γεωτρήσεις. γ)Ο μισθωτής υποβάλη εις το Υπουργείον Βιομηχανίας (Δ/νσιν Δημοσίων Μεταλλείων) σχετικήν αίτησιν εντός δύο μηνών από της ισχύος του παρόντος Νόμου, δι’ ης εξαιτούμενος την ανάκλησιν θα δηλοί ότι αποδέχεται τον περιορισμόν της εκτάσεως εφ’ ης το ανακαλούμενον δικαίωμά του εις μίαν ενιαίας περιμέτρου περιοχήν, ης η έκτασις δεν θα δύναται να η μείζων της κατά το άρθρ. 6 του παρόντος καθοριζομένης, ως επίσης και πάσαν τροποποίησιν ή διαμόρφωσιν, κατά τας διατάξεις του παρόντος Νόμου, των όρων της αφ’ ης εκηρύχθη έκπτωτος συμβάσεως, ην ήθελε επιφέρει ο Υπουργός Βιομηχανίας μετά γνώμην του Συμβουλίου Μεταλλείων και ότι θα καταθέση νέαν εγγύησιν, ως εν τω παρόντι Νόμω ορίζεται δια την εκπλήρωσιν των όρων της ουτωσί επανισχυούσης συμβάσεως, παραιτούμενος πάσης τυχόν αξιώσεως αποζημιώσεως εκ της γενομένης εκπτώσεως. 2.Το Συμβούλιον Μεταλλείων, εις ο ο Υπουργός της Βιομηχανίας οφείλει εντός δεκαημέρου από της υποβολής της ως άνω αιτήσεως, να διαβιβάση την εν τη προηγουμένη παραγράφω αίτησιν του εκπεσόντος μισθωτού, υποχρεούται όπως εντός δύο μηνών από της εις αυτό διαβιβάσεως ταύτης, γνωματεύση περί της αποδοχής της περί ανακλήσεως αιτήσεως και των όρων υφ’ ους δέον να τροποποιηθή ή διαμορφωθή η ουτωσί επανερχομένη εν ισχύϊ σύμβασις. 3.Ο Υπουργός Βιομηχανίας, ανακοινών την περί ανακλήσεως της εκπτώσεως απόφασίν του εις τον αιτούντα, καλεί τούτον όπως εντός εξαμήνου προθεσμίας προσέλθη προς υπογραφήν μετ’ αυτού ή αντιπροσώπου αυτού, νέας συμβάσεως συμφώνως προς τους υπό του Συμβουλίου Μεταλλείων τεθέντας κατά τ’ ανωτέρω όρους. Παρερχομένης απράκτου της προθεσμίας ταύτης, η ανάκλησις ματαιούται. 4.Το κατά το παρόν άρθρον δικαίωμα υποβολής αιτήσεως ανακλήσεως της εκπτώσεως, εφ’ άπαξ δύναται ν’ ασκηθή. 13.Μ.κ.4 Υδρογονάνθρακες Άρθρ.32.-Δια Β.Δ/των, εκδιδομένων προτάσει του επί της Βιομηχανίας Υπουργού, μετά γνώμην του Συμβουλίου Μεταλλείων, θέλουσι ρυθμισθή αι λεπτομέρειαι της εκτελέσεως του παρόντος Νόμου. Άρθρ.33.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. Άρθρ.4.-1.Η δι’ αυτεπιστασίας έρευνα και εκμετάλλευσις εκ μέρους του Δημοσίου ενεργείται βάσει προγράμματος υπό των αρμοδίων υπηρεσιών δαπάναις του Δημοσίου. Αι δια την υπό του Δημοσίου έρευναν και εκμετάλλευσιν ταύτην αναγκαίαι μελέται και έργα δύνανται να ανατεθούν εις τρίτον φυσικόν ή νομικόν πρόσωπον, αναδεικνυόμενον εις δημοπρασίαν ως τελευταίου μειοδότου. Τα αυτά έργα δύνανται εκ λόγων δημοσίου συμφέροντος να ανατεθώσιν εις τρίτον υπό του Υπουργού Βιομηχανίας δι’ απ’ ευθείας συμβάσεως. 2.Ο κατά την προηγουμένην παράγραφον προγραμματισμός, οι όροι της δημοπρασίας ή οι όροι της απ’ ευθείας συμβάσεως καθορίζονται υπό του Υπουργού Βιομηχανίας μετά γνώμην του Συμβουλίου Μεταλλείων. Εκχώρησις δικαιώματος ερεύνης και  εκμεταλλεύσεως εις τρίτους Άρθρ.5-1.Το Δημόσιον δύναται να εκχωρήση το δικαίωμα ερεύνης και εκμεταλλεύσεως ή και αμφότερα. Το δικαίωμα ερεύνης μόνον η εκμεταλλεύσεως μόνον, εκχωρείται δι’ απ’ ευθείας συμβάσεως, κυρουμένης δια Νόμου. Το δικαίωμα ερεύνης και εκμεταλλεύσεως εκχωρείται ή δι’ απ’ ευθείας συμβάσεως, κυρουμένης δια Νόμου ή κατόπιν πλειοδοτικής δημοπρασίας. Σελ. 678(α) 354Α-276 2.Οι όροι εκάστης δημοπρασίας καταρτίζονται υπό του Υπουργού Βιομηχανίας κατά τας διατάξεις του παρόντος Νόμου. Οι δε όροι της απ’ ευθείας συμβάσεως, δυνάμενοι να είναι και διάφοροι των υπό του παρόντος Νόμου προβλεπομένων καταρτίζονται υπό του Υπουργού της Βιομηχανίας μετά σύμφωνον γνώμην του Συμβουλίου Μεταλλείων. 3.Εις την περίπτωσιν δημοπρασίας ή απ’ ευθείας συμβάσεως αφορωσών το τε δικαίωμα ερεύνης και εκμεταλλεύσεως ο αναδεικνυόμενος πλειοδότης ή ανάδοχος υπόκειται σταδιακώς εις υποχρεώσεις ερεύνης κατά το άρθρ. 7, μετά την εκπλήρωσιν των οποίων δικαιούται να ζητήση όπως αναγνωρισθή και υποχρεωτικώς αναγνωρίζεται υπό του Δημοσίου ως μισθωτής του δικαιώματος της εκμεταλλεύσεως συμφώνως τω άρθρ. 11. Εκχωρουμένη έκτασις Άρθρ.6.-1.Η εκχωρουμένη δι’ εκάστης συμβάσεως προς έρευναν και εκμετάλλευσιν έκτασις ορίζεται υπό του Υπουργείου Βιομηχανίας (Υπηρεσίας Μεταλλείων) δια σταθερών σημείων επί του εδάφους, περικλείεται δε εις μίαν περίμετρον μη δυναμένη να υπερβαίνη τα 4.000 τετραγωνικά χιλιόμετρα. 2.Η έκτασις αύτη αναφέρεται εις ενιαίον κατά το δυνατόν γεωγραφικόν και γεωλογικόν χώρον ή και μέρος αυτού. 3.Πάσα αμφισβήτησις περί των ορίων της ως άνω εκχωρουμένης εκτάσεως λύεται δι’ αποφάσεως του Υπουργού Βιομηχανίας μετά γνώμην του Συμβουλίου των Μεταλλείων. Στάδια της Συμβάσεως Άρθρ.7.-1.Εν πάση συμβάσει εκχωρήσεως αμφοτέρων των δικαιωμάτων της τε ερεύνης και εκμεταλλεύσεως υδρογονανθράκων εν αεριώδει ή υγρά καταστάσει και των εκ των γεωτρήσεων συνεξορυσσομένων ορυκτών και συνεξαγομένων αερίων προβλέπονται τα εξής στάδια: α)Το στάδιον της εκτελέσεως γεωλογικών, γεωφυσικών και λοιπών μελετών και προκαταρκτικών ερευνών. β)Το στάδιον των οριστικών ερευνών και γεωτρήσεων και γ)Το στάδιον της εκμεταλλεύσεως. 13.Μ.κ.4 Υδρογονάνθρακες Στάδιον Ερευνών Άρθρ.8.-1.Προς εκτέλεσιν των γεωλογικών, γεωφυσικών, γεωχημικών και λοιπών μελετών παρέχεται εις τον ανάδοχον διετής προθεσμία αρχομένη από της υπογραφής της συμβάσεως. 2.Εντός της διετούς ταύτης προθεσμίας ο ανάδοχος υποχρεούται να εκτελέση γεωλογικάς και γεωφυσικάς ερεύνας και μελέτας, ως και πάσαν άλλην συναφή έρευναν δια των συγχρόνων τεχνικών μεθόδων. 3.Εντός της ως άνω διετούς προθεσμίας ο ανάδοχος υποχρεούται όπως υποβάλη εις τριπλούν εις το Υπουργείον Βιομηχανίας (Δ/τος Δημοσίων Μεταλλείων) τα πορίσματα των γεωλογικών, σεισμογραφικών, γεωφυσικών και γεωχημικών μελετών, ως και των τυχόν γενομένων γεωτρήσεων, καθορίζων το βάθος του πιθανού πετρελαιοφόρου  ορίζοντος. Μετά τούτων οφείλει να συνυποβάλη ωσαύτως εις τριπλούν και τους σχετικούς χάρτας, τομάς και λοιπά στοιχεία  και να δηλώση αν επιθυμή να συνεχίση τας ερεύνας ή να παραιτηθή της συμβάσεως. Εις περίπτωσιν παραιτήσεώς του επιστρέφεται αυτώ η κατατεθείσα εγγύησις, εφ’ όσον εξεπλήρωσε τας μέχρι τότε υποχρεώσεις του. 4.Μετά της κατά την παρ. 3 του παρόντος άρθρου δηλώσεως περί συνεχίσεως των ερευνών, ο ανάδοχος υποχρεούται να προβή εις μείωσιν της παραχωρηθείσης εκτάσεως εις το ήμισυ, κατ’ ανώτατον όριον, διατηρών οσαδήποτε κεχωρισμένα τμήματα, εντός της αρχικής περιμέτρου, εν έκαστον των οποίων δεν δύναται να η μικρότερον των 100 τετραγ. χιλιομέτρων. Των διατηρουμένων εκτάσεων δέον να υποβάλη προς το Υπουργείον Βιομηχανίας σχεδιαγράμματα εις τριπλούν, υπό κλίμακα 1:10.000, με επακριβή τριγωνομετρικά σημεία. 5.Μετά την εκπλήρωσιν υπό του αναδόχου των κατά τα ανωτέρω υποχρεώσεών του προς εκτέλεσιν γεωλογικών και λοιπών μελετών και άμα τη υποβολή της κατά την παρ. 3 δηλώσεώς του, ότι επιθυμεί να συνεχίση τας ερεύνας, άρχεται το στάδιον της εκτελέσεως ερευνών δια γεωτρήσεων, όπερ ορίζεται τριετές. 6.Εντός εξ μηνών από της ενάρξεως της τριετίας του ως άνω σταδίου, ο ανάδοχος υποχρεούται να προσκομίση επί τόπου κατάλληλον γεωτρητικόν μηχάνημα και τα απαιτούμενα μηχανήματα και υλικά, ώστε η έναρξις της κανονικής λειτουργίας του ή των γεωτρυπάνων να συντελεσθή εντός διαστήματος ουχί ανωτέρου των οκτώ μηνών από της εγκρίσεως της τριετίας. 7.Κατά την τριετίαν ταύτην, ο ανάδοχος υποχρεούται να εκτελή γεωτρήσεις και ετησίως να δαπανά εις έργα ποσόν εν αναλογία 3.000 δραχμών ανά τετραγωνικόν χιλιόμετρον ή κλάσμα τούτου δια την υπ’ αυτού κατεχομένην έκτασιν. 8.Εις την δαπάνην ταύτην δεν θα συνυπολογίζωνται γενικά και λοιπά έξοδα, αλλά μόνον πραγματικαί δαπάναι εκτελέσεως έργων. 9.Η τριετής αύτη προθεσμία εκτελέσεως ερευνητικών γεωτρήσεων, αιτήσει του αναδόχου παρατείνεται, υποχρεωτικώς, κατά μίαν εισέτι τριετίαν, εφ’ όσον ούτος εξετέλεσεν ήδη τας ως άνω υποχρεώσεις αυτού, δι’ αποφάσεως του Υπουργού Βιομηχανίας, μετά σύμφωνον γνώμην του Συμβουλίου Μεταλλείων. 10.Η τοιαύτη αίτησις υποβάλλεται 3 μήνας το βραδύτερον προς της λήξεως της κατά την παρ. 5 του παρόντος τριετίας, μετά δηλώσεως περί περιορισμού εις το ήμισυ κατ’ ανώτατον όριον της ήδη περιορισθείσης αρχικής εκτάσεως και τριγωνομετρικών διαγραμμάτων. 11.Κατά την τριετή ταύτην παράτασιν ο ανάδοχος υποχρεούται εις ετησίαν, ως εν παρ. 7 του παρόντος, δαπάνην δια γεωτρήσεις και ερευνητικά έργα εν αναλογία 6.000 δραχμών ανά τετραγωνικόν χιλιόμετρον. 12.Κατά την διάρκειαν εκάστης των εν παρ. 5 και 9 του παρόντος άρθρου τριετιών, ο ανάδοχος υποχρεούται να εκτελέση ανά μίαν τουλάχιστον, καθ’ εκάστην τριετίαν, γεώτρησιν βάθους, οριζομένου υπό του Υπουργού Βιομηχανίας, μετά γνώμιν του Συμβουλίου Μεταλλείων, επί τη βάσει του κατά την παρ. 3 υποβληθέντος πορίσματος περί του πιθανού βάθους του πετρελαιοφόρου ορίζοντος και επί σκοπό διατρήσεως αυτού. Εν περιπτώσει διαφωνίας ο ανάδοχος δύναται να προσφύγη εις την κατά το άρθρ. 28 διαιτησίαν. Εις τας γεωτρήσεις ταύτας υποχρεούται ο ανάδοχος, και αν η απαιτηθησσομένη δια ταύτας δαπάνη υπερβαίνη τα εν παρ. 7 και 11 του παρόντος προβλεπόμενα ποσά. 13.Των ανωτέρω υποχρεώσεων ετησίας δαπάνης απαλλάσσεται, μερικώς ή ολικώς και δι’ ωρισμένην περιοχήν, ο ανάδοχος, εφ’ όσον ανευρεθή ταχύτερον εκμεταλλεύσιμος ποσότης υδρογονανθράκων κατά την περί τούτου απόφασιν του Υπουργού Βιομηχανίας, μετά σύμφωνον γνώμην του Συμβουλίου Μεταλλείων, οπότε και άρχεται υποχρεωτικώς η εφαρμογή της διαδικασίας του άρθρ. 11.